# Alexandria Ocasio-Cortez

Alexandria Ocasio-Cortez (Bronx, 13 d'octubre de 1989), sovint anomenada AOC per les seues inicials, és una política i activista estatunidenca, destacada per ser la dona més jove que ha entrat en el Congrés dels Estats Units amb 29 anys.
El 26 de juny de 2018, va guanyar les primàries del Partit Demòcrata en el 14è districte de l'Estat de Nova York, imposant-se al veterà Joseph Crowley, en la que va ser considerada la més sorprenent de les victòries en la temporada d'eleccions de mig mandat de 2018. És membre de Socialistes Democràtics d'Amèrica i ha rebut el suport d'una gran varietat d'organitzacions polítiques progressistes i altres personalitats. Des de la seva elecció ha estat objecte de continus atacs de tota mena per part dels sectors conservadors estatunidencs.

## Vida i educació

Ocasio-Cortez va néixer al districte del Bronx de Nova York el 13 d'octubre de 1989. Els seus pares són Blanca Ocasio-Cortez (nascuda Cortez) i Sergio Ocasio-Roman. Té un germà petit que es diu Gabriel. El seu pare, arquitecte, d'origen portoriqueny també va nàixer al Bronx, mentre que la seva mare és de Puerto Rico. Fins als cinc anys, va viure amb la seva família en un apartament del barri de Parkchester. Més tard, la família es va traslladar a una casa a Yorktown Heights, un suburbi del comtat de Westchester sense perdre els seus lligams amb el Bronx, on viuen molts dels seus familiars.
Entre 2003 i 2007, va assistir a la Yorktown High School, on va guanyar el segon premi en el Intel International Science and Engineering Fair amb un projecte de recerca sobre microbiologia. Com a resultat, la Unió Astronòmica Internacional va posar el seu nom a un petit asteroide, el 23238 Ocasio-Cortez. A l'institut, va prendre part en la Junta Legislativa Juvenil Lorenzo de Zavala (LDZ) del National Hispanic Institute. Més tard seria elegida secretària estatal del LDZ mentre estudiava a la Universitat de Boston. El 2008, mentre estudiava en segon any el seu pare va morir d'un càncer de pulmó, i Alexandria va haver d'enfrontar-se aleshores a una llarga batalla legal pel que fa al que posseïa la família. Ocasio-Cortez obtingué la beca d'investigació John F. López en el National Hispanic Institute i va fer pràctiques a l'oficina d'immigració del Senador Ted Kennedy. Es va graduar la quarta de la seva classe de la Facultat d'Arts i Ciències de la Universitat de Boston l'any 2011 amb un grau en economia i relacions internacionals.

## Primers passos

Després de l'institut, Ocasio-Cortez va tornar al Bronx, on va treballar com a cambrera a Manhattan i en una taqueria. La seva mare, mentrestant, netejava cases i conduïa autobusos escolars. Després de la mort del seu pare, Ocasio-Cortez i la seva mare lluitaren per l'execució de la hipoteca de casa seva. Amb el suport financer de la Sunshine Bronx Business Incubator, va establir l'editorial Brook Avenue Press, especialitzada en literatura infantil que intentava donar una visió positiva del Bronx. Va treballar liderant un projecte educatiu a GAGEis, Inc. Ocasio-Cortez va ser també educadora a l'organització sense ànim de lucre National Hispanic Institute, en què va ocupar el càrrec de Directora Educativa en els Collegiate World Series del Nord-est l'any 2017.
Després d'assabentar-se que havia estat eliminada del cens de Nova York com a votant i no poder votar en les primàries de 2016, Ocasio-Cortez va participar com a organitzadora de la Campanya presidencial de Bernie Sanders de 2016. Una vegada celebrades les eleccions generals, va viatjar arreu dels Estats Units amb cotxe, visitant llocs com Flint, Michigan, i Standing Rock, i va mantenir contacte amb la gent afectada per la violació de drets humans durant la Crisi sanitària de Flint i les protestes contra l'extracció de gas a Dakota. En una entrevista, recordà la seva visita a Standing Rock com un punt d'inflexió, tot dient que abans d'això, havia sentit que l'única forma de postular-se per al càrrec de manera efectiva era tenint accés a recursos econòmics, influència social i poder. Però la seva visita a Dakota del Sud, on va veure altres "arriscar les seves vides i tot el que tenien per protegir la seva comunitat", la va inspirar a començar a treballar per a la seva pròpia comunitat.
El 2018, es va presentar a les primàries demòcrates del 14è districte electoral de l'Estat de Nova York, un territori que abasta dos districtes de la ciutat de Nova York (a l'est del Bronx i al nord de Queens) i on la meitat de la població és d'origen hispà. El 26 de juny de 2018, va guanyar les primàries amb el 57% dels vots, superant el candidat oficial sortint del Partit Demòcrata, i líder local, Joseph Crowley, malgrat una gran diferència entre les finances de totes dues campanyes (194.000 dòlars per a la campanya d'Alexandria Ocasio-Cortez, contra 3,4 milions per a la campanya de Crowley). La seva campanya es va distingir per un ús modern de les xarxes socials i pel fet d'anar a cercar electors que no solien votar, mentre que el seu oponent adoptà una actitud condescendent, ja que pensava que guanyaria sense cap problema. La campanya està documentada per Rachel Lears al documental On Course for Congress, que es va divulgar el 2019 a la plataforma de vídeo a la carta Netflix.

## Campanya del 2020

El 2020, una candidata demòcrata, Michelle Caruso-Cabrera, va desafiar Ocasio-Cortez a les primàries del partit. Després que Ocasio-Cortez guanyés la nominació, Caruso-Cabrera es va reorganitzar i es presentà a les eleccions generals com a candidata del moviment Serve America. Els oponents republicans d'Ocasio-Cortez a les eleccions generals van ser John Cummings, un exoficial de policia, i Antoine Tucker, un no-inscrit.
A l'octubre del 2020, la revista liberal The American Prospect va comentar que Alexandria Ocasio-Cortez "passava la campanya del 2020 organitzant tallers" per als components sobre com organitzar-se a la feina, lluitar contra els desnonaments i crer guarderies col·lectives. El periòdic també va notar que la candidata demòcrata sovint no apareixia als tallers, tot afegint que aquesta "estratègia descentralitza la candidata de la seva pròpia campanya".
El 20 d'octubre de 2020, Ocasio-Cortez va participar en un directe de Twitch, jugant a Among Us, un joc de deducció social, amb la congressista Ilhan Omar, i altres jugadors famosos com ara Pokimane, DrLupo i mxmtoon. La difusió va arribar al màxim, i ho van veure més de 400.000 espectadors. Segons Joshua Rivera, de The Guardian, l'esdeveniment va aconseguir humanitzar-la més. Ocasio-Cortez va tornar a protagonitzar una altra partida del mateix joc mitjançant la mateixa plataforma el 27 de novembre de 2020, aquesta vegada amb Hasan Piker, xQc, ContraPoints, Corpse Husband i el diputat canadenc Jagmeet Singh.

## Posicionaments polítics

Ocasio-Cortez és progressista i membre de Socialistes Democràtics d'Amèrica. Dona suport a la sanitat universal, al programa de treball Jobs Guarantee, a posar fi a la privatització de les presons, a la Universitat pública i gratuïta i a promulgar polítiques de control d'armes de foc. Ocasio-Cortez ha criticat la política exterior d'Israel, titllant l'assassinat dels manifestants palestins a la frontera de Gaza de 2018 de "massacre". Dona suport a l'abolició dels ICE (Servei d'Immigració i control de fronteres dels Estats Units), que afirma que utilitzen instal·lacions de la CIA de forma il·legal.
Es destaca igualment com a membre de la classe treballadora cosa que defineix moltes de les seves postures polítiques. Quan el seu pare va morir de càncer de pulmó abintestat el 2008, Ocasio-Cortez es va veure involucrada en una llarga batalla per resoldre el seu estat. Això la va ajudar per aprendre "de primera mà com els advocats nomenats pel tribunal per a administrar un Estat poden enriquir-se ells mateixos a costa de famílies tan sols per donar sentit a la burocràcia." «A Primary Against the Machine: a Bronx Activist Looks to Dethrone Joseph Crowley, The King of Queens». The Intercept, 22-05-2018 [Consulta: 27 juny 2018].</ref> A més, ha explicat que un problema legal del seu cosí i la seva fe catòlica, l'han portat a voler revisar les penes de presó excessives en el sistema judicial.

## Servei al Congrés dels EUA

Al novembre de 2018, durant el primer dia d'orientació al Congrés, Ocasio-Cortez va participar en una protesta contra el canvi climàtic davant l'oficina de la líder de la minoria de la Cambra, Nancy Pelosi. Aquell mateix mes, va donar suport a la candidatura de Pelosi per tal que fos presidenta de la Cambra quan el Partit Demòcrata va recuperar la majoria, amb la condició però que Pelosi "continui sent la candidata més progressista a la presidència".
Durant el període d'orientació que organitza per als nous membres l'Escola de Govern John F. Kennedy, el desembre del 2018, la jove política va criticar a Twitter la influència dels interessos corporatius que tenen alguns patrocinadors com ara l'American Enterprise Institute i el Center for Strategic and International Studies: "Els grups de pressió són aquí. Goldman Sachs és aquí. On són els treballadors? Els activistes? Els líders de primera línia de les comunitats?"
El gener del 2019, quan Alexandria Ocasio-Cortez va pronunciar el seu primer discurs al congrés, C-SPAN va fer una piulada sobre el vídeo. Al cap de 12 hores, el seu discurs de quatre minuts va establir un rècord com a vídeo de Twitter més vist per C-SPAN d'una intervenció d'un membre de la Cambra de Representants.
Quan es va reunir el 116è Congrés el 3 de gener de 2019, Ocasio-Cortez va entrar-hi ben novella, però tot i així gaudia d'una gran presència a les xarxes socials. Axios va afirmar aleshores que tenia "tanta influència a les xarxes socials com tot el conjunt dels seus companys demòcrates novells". L'agost de 2020, tenia 8 milions de seguidors de Twitter, o sigui molt per sobre dels 1,4 milions del novembre de 2018 i superava així àmpliament la veterana líder demòcrata Nancy Pelosi.
El gener de 2019 comptava amb 2,2 milions de seguidors d'Instagram a gener de 2019 i en tenia 500.000 a Facebook d'ençà del febrer de 2019. Els seus col·legues la van designar perquè els donés lliçons sobre xarxes socials en arribar al Congrés. Més endavant, a principis de juliol de 2019 es van presentar dues demandes contra ella per bloquejar Joey Salads i Dov Hikind a Twitter a la llum de la resolució del Tribunal d'Apel·lacions del Segon Circuit que havia considerat que el president Trump havia violat la Primera Esmena de la Constitució bloquejant persones a Twitter. El 4 de novembre de 2019 es va anunciar que s'havia resolt la demanda amb Ocasio-Cortez emetent un comunicat en el qual es disculpava per aquest blocatge a la xarxa.
Durant una entrevista del 2019, Ocasio-Cortez afirmà que havia deixat d'utilitzar el seu compte privat de Facebook i que havia reduit considerablement l'ús de tots els seus comptes i plataformes de xarxes socials, qualificant-los de "risc públic per a la salut".
Al febrer del 2019, mentre parlava a una audiència del Congrés amb un grup de representants de grups de supervisió de les finances de la campanya, la política va qüestionar el grup sobre regulacions ètiques, ja que s'apliquen tant al president com als membres del Congrés. Va afirmar que cap normativa no impedeix que els legisladors "siguin comprats per empreses riques". Amb més de 37,5 milions de visualitzacions, el clip es va convertir en el vídeo polític més vist que s'hagi publicat mai a Twitter.
Quan l'exadvocat del president Donald Trump, Michael Cohen, va comparèixer davant el Comitè de Supervisió el febrer del 2019, Ocasio-Cortez li va demanar si Trump havia inflat els valors de les seves propietats amb objectius bancaris o d'assegurances i alhora li va preguntar on es podia obtenir més informació sobre aquest tema. La resposta de Cohen implicava que Trump podria haver comès frau fiscal i bancari a les seves declaracions d'impostos personals i empresarials, i també als seus estats financers i a les seves declaracions de béns immobles.
A conseqüència de les preguntes, el president de la Societat de la Constitució Americana va declarar que Alexandria Ocasio-Cortez era el membre del comitè que millor va obtenir informació específica de Cohen sobre les "pràctiques opaques de Trump, juntament amb un full de ruta per obtenir més informació". El columnista del New York Times David Brooks va elogiar la seva habilitat per a qüestionar Cohen. L'intercanvi entre la política i l'advocat de Trump va provocar una investigació de la fiscal general de Nova York, Letitia James, que s'hi va referir a l'agost del 2020 mentre presentava accions legals per tal d'obligar les empreses de Trump a complir les citacions sobre informació financera i el seu fill, Eric Trump, a testificar.

## Referències

* ↑ «Ocasio-Cortez to be youngest woman ever elected to Congress». CNN. [Consulta: 6 novembre 2018].
* ↑ «A progressive insurgent just pulled off the biggest Democratic primary upset in years» (en anglès). Mother Jones [Consulta: 27 juny 2018].
* ↑ CNN, Gregory Krieg, «A 28-year-old Democratic Socialist just ousted a powerful, 10-term congressman in New York». CNN [Consulta: 27 juny 2018]. «"...in the most shocking upset of a rollicking political season."»
* ↑ CNN, Dan Merica and Eric Bradner, «The biggest night so far for progressives and other takeaways from Tuesday night's primaries». CNN [Consulta: 27 juny 2018]. «"It was the most shocking result of 2018's political season so far..."»
* ↑ Resnick, Gideon «Young Progressive Alexandria Ocasio-Cortez Topples Old Boss Joe Crowley in Democratic Primary Shocker» (en anglès). The Daily Beast, 27-06-2018 [Consulta: 27 juny 2018]. «"In one of the most shocking upsets in recent political history..."»
* ↑ Seitz-Wald, Alex. «High-ranking Democrat ousted in stunning primary loss to newcomer Alexandria Ocasio-Cortez», 26-06-2018. [Consulta: 27 juny 2018].
* ↑ «Ocasio-Cortez vuelve a salir indemne de un ataque conservador», 10-01-2019. [Consulta: 2 octubre 2019].
* ↑ «Meet Alexandria». Arxivat de l'original el 2018-06-27. [Consulta: 22 juliol 2018].
* ↑ Igoe, Katherine J. «Who Is Alexandria Ocasio Cortez's Brother Gabriel? He's an Artist and Musician». , 08-02-2019 [Consulta: 10 febrer 2019].
* ↑ Wang, Vivian. «Who Is Alexandria Ocasio-Cortez? A Democratic Giant Slayer», 27-06-2018. Arxivat de l'original el 27 juny 2018. [Consulta: 27 juny 2018].
* 1 2 3 ; Wang, Vivian; Ferré-Sadurní, Luis «Alexandria Ocasio-Cortez Emerges as a Political Star». The New York Times, 27-06-2018 [Consulta: 29 juny 2018].
* ↑ «Rising Political Star Ocasio-Cortez Defends Bronx Roots» (en anglès). NBC New York [Consulta: 4 juliol 2018].
* ↑ Yglesias, Matthew. «Conservatives' obsession with Alexandria Ocasio-Cortez’s high school, explained» (en anglès). Vox.com, 04-01-2019. [Consulta: 27 agost 2021].
* ↑ Malloy, Daniel «This Berniecrat Aims to Unseat a Queens Power Broker». Ozy, 23-06-2018 [Consulta: 26 juny 2018].
* ↑ Chamberlin, Alan. «JPL Small-Body Database Browser» (en anglès). [Consulta: 28 juny 2018].
* ↑ ; Bandler, Jonathan «Alexandria Ocasio-Cortez takes heat for growing up in Westchester». lohud.com, 04-07-2018 [Consulta: 4 setembre 2018].
* ↑ Scahill, Jeremy. «An Interview With Alexandria Ocasio-Cortez, the Young Democratic Socialist Who Just Shocked the Establishment», 27-06-2018. Arxivat de l'original el 3 setembre 2018. [Consulta: 4 setembre 2018]. «One of the big decisions though was that I was at Standing Rock in December 2016...The day after I got off camp, I was contacted by a progressive organization, Brand New Congress, which was seeking to mount non-corporate candidates in the 2018 midterm.»
* 1 2 3 «Alexandria Ocasio-Cortez named 2017 NHI Person of the Year» (en anglès). NHI Magazine, 31-12-2017 [Consulta: 3 juliol 2018].
* ↑ Joyce, A.P. «Meet the young progressive Latina trying to oust one of the most powerful Democrats in the House» (en anglès). Mic, 28-02-2018 [Consulta: 27 juny 2018].
* ↑ «Everything you need to know about Alexandria Ocasio-Cortez, the 28-year-old socialist hailed as the 'future of the Democratic Party'». The Independent.
* ↑ Frej, Willa «5 Reasons Why Alexandria Ocasio-Cortez Stands Out» (en anglès). Huffington Post, 27-06-2018 [Consulta: 6 juliol 2018].
* ↑ Gambino, Lauren. «Alexandria Ocasio-Cortez: who is the new progressive star of the Democrats?», 27-06-2018.
* ↑ Beekman, Daniel «Diverse group of startups thriving at city-sponsored Sunshine Bronx Business Incubator in Hunts Point - NY Daily News» (en anglès). nydailynews.com [Consulta: 28 juny 2018].
* ↑ «Alexandria Ocasio-Cortez » Student Activities Office | Boston University» (en anglès). Arxivat de l'original el 6 de juliol 2018. [Consulta: 6 juliol 2018].Plantilla:Primary source inline
* ↑ «Alexandria Ocasio-Cortez, 28, takes out 10-term congressman in New York’s Democratic primary», 27-06-2018.
* ↑ Goldmacher, Shane; Martin, Jonathan «Alexandria Ocasio-Cortez Defeats Joseph Crowley in Major Democratic House Upset». The New York Times, 26-06-2018 [Consulta: 26 juny 2018].
* ↑ «How Alexandria Ocasio-Cortez pulled off the year's biggest political upset» (en anglès). Mother Jones [Consulta: 29 juny 2018].
* ↑ «The 28-Year-Old at the Center of One of This Year’s Most Exciting Primaries». [Consulta: 29 juny 2018].
* ↑ Nikki Schwab. «Ocasio-Cortez attending Sundance to see documentary about herself» (en anglès), 08-01-2019. [Consulta: 12 agost 2020].
* ↑ «Knock Down The House | Netflix Official Site» (en anglès). [Consulta: 26 agost 2020].
* ↑ «Ocasio-Cortez Faces Two Challengers in NY1 Congressional Primary Debate» (en anglès). [Consulta: 18 octubre 2020].
* 1 2 «United States House of Representatives elections in New York, 2020» (en anglès). [Consulta: 18 octubre 2020].
* ↑ Klar, Rebecca. «Ocasio-Cortez challenger drops out of GOP primary» (en anglès), 26-05-2020. [Consulta: 18 octubre 2020].
* 1 2 Gibson, Brittany. «The Politician as Organizer» (en anglès americà), 15-10-2020. Arxivat de l'original el 16 novembre 2020. [Consulta: 18 octubre 2020].
* ↑ «AOC played Among Us and achieved what most politicians fail at: acting normal». The Guardian, 24-10-2020 [Consulta: 22 octubre 2020].
* ↑ ; Ferrell, Harry «AOC just played ‘Among Us' on Twitch. Over 400,000 people came to watch.». The Washington Post, 24-10-2020 [Consulta: 22 octubre 2020].
* ↑ Kastrenakes, Jacob. «AOC’s debut Twitch stream is one of the biggest ever» (en anglès), 20-10-2020. [Consulta: 21 octubre 2020].
* ↑ Brown, Abram. «Almost 700,000 People Flock To Twitch To Watch Alexandria Ocasio-Cortez Play Hit Video Game ‘Among Us'» (en anglès). [Consulta: 21 octubre 2020].
* ↑ «AOC will return to Twitch tonight for another round of 'Among Us'», 27-11-2020. [Consulta: 28 novembre 2020].
* ↑ «A top House Democrat just lost his primary — to a socialist». Vox [Consulta: 27 juny 2018].
* ↑ «Democrat Who Slammed Israel for Gaza Killings Is Shock Winner of New York Primary». Haaretz, 27-06-2018.
* ↑ «Dem Candidate Who Beat Crowley: DHS Operates Border ‘Black Sites'». Washington Free Beacon, 27-06-2018. [Consulta: 27 juny 2018].
* ↑ Kimble, Megan «Making a Run for It: Meet Some of the First-Time Female Candidates Running for Office in the Wake of the Trump Presidency». Pacific Standard, 07-03-2018 [Consulta: 3 juliol 2018].
* ↑ «Alexandria Ocasio-Cortez on her Catholic faith and the urgency of a criminal justice reform». America. [Consulta: 28 juny 2018].
* ↑ Gaudiano, Nicole «On her first day of orientation on Capitol Hill, Alexandria Ocasio-Cortez protests in Pelosi's office». USA Today, 13-11-2018 [Consulta: 26 novembre 2018].
* ↑ LeBlanc, Paul «Ocasio-Cortez backs Pelosi for speaker as long as she 'remains the most progressive candidate'». CNN, 22-11-2018 [Consulta: 26 novembre 2018].
* ↑ Relman, Eliza «Alexandria Ocasio-Cortez and House freshmen are protesting orientation». Business Insider, 06-12-2018 [Consulta: 17 desembre 2018].
* ↑ Hignett, Katherine «Alexandria Ocasio-Cortez Blasts 'Bipartisan' Congressional Orientation: 'Lobbyists are here...Where's Labor?'». Newsweek, 02-08-2018 [Consulta: 17 desembre 2018].
* ↑ Gangitano, Alex «Ocasio-Cortez rips presence of lobbyists at orientation event». TheHill, 06-12-2018 [Consulta: 17 desembre 2018].
* ↑ Gajanan, Mahita «Alexandria Ocasio-Cortez's First House Speech Broke a C-SPAN Record». Time, 18-01-2019 [Consulta: 18 gener 2019].
* ↑ McCammond, Alexi. «Alexandria Ocasio-Cortez has as much social media clout as her fellow freshman Democrats, combined». Axios, 28-11-2018. Arxivat de l'original el 28 novembre 2018. [Consulta: 3 desembre 2018].
* ↑ «Alexandria Ocasio-Cortez (@AOC)». Arxivat de l'original el 1 gener 2019. [Consulta: 13 gener 2019].
* ↑ Edmondson, Catie; Emily Cochrane; Lisa Friedman «Liberal Freshmen Are Shaking the Capitol Just Days into the New Congress». The New York Times, 06-01-2019 [Consulta: 12 gener 2019].
* 1 2 Benwell, Max «How Ocasio-Cortez beat everyone at Twitter in nine tweets». The Guardian, 12-02-2019 [Consulta: 15 febrer 2019].
* ↑ Paul, Deanna «Ocasio-Cortez faces lawsuits for blocking Twitter critics after appeals court ruling on Trump». The Washington Post, 10-07-2019.
* ↑ McDonald, Scott «Democrat and Republican sue Alexandria Ocasio-Cortez for blocking them on Twitter». , 09-07-2019 [Consulta: 22 juliol 2019].
* ↑ «Ocasio-Cortez apologizes for blocking ex-politician on Twitter, settles lawsuit». The Hill, 04-11-2019. [Consulta: 11 novembre 2019].
* ↑ ; Morris, Betsy«Alexandria Ocasio-Cortez Apologizes for Blocking Twitter Critic». The Wall Street Journal, 04-11-2019. [Consulta: 11 novembre 2019].
* ↑ acast. «AOC unfiltered | Skullduggery on acast», 15-04-2019. Arxivat de l'original el 16 novembre 2020. [Consulta: 6 maig 2019].
* ↑ Shaban, Hamza. «Alexandria Ocasio-Cortez quits Facebook, calls social media a 'public health risk'», 15-04-2019. [Consulta: 6 maig 2019].
* ↑ «Alexandria Ocasio-Cortez delivers devastating dissection of US financial system and political corruption in congress speech». The Independent, 08-02-2019 [Consulta: 12 febrer 2019].
* ↑ Wolfson, Sam «Why Ocasio-Cortez's lesson in dark money is the most-watched political video». The Guardian, 14-02-2019 [Consulta: 15 febrer 2019].
* ↑ ; Demirjian, Karoun; Helderman, Rosalind S.; Bade, Rachael; Harris, Shane «Michael Cohen concludes his testimony: 'I will not sit back'». , 27-02-2019 [Consulta: 15 juny 2019].
* ↑ James Pindell «10 big moments from Cohen's testimony». The Boston Globe, 27-02-2019 [Consulta: 2 març 2019].
* ↑ Picchi, Aimee «Michael Cohen claims Trump lies about his wealth – here's why it matters». CBS News, 28-02-2019 [Consulta: 2 març 2019].
* ↑ «How Alexandria Ocasio-Cortez Won the Cohen Hearing», 28-02-2019. [Consulta: 2 març 2019].
* ↑ ; Shields, Mark; Brooks, David «Shields and Brooks on Cohen testimony, North Korea summit». PBS News Hour, 01-03-2019 [Consulta: 2 març 2019].
* ↑ Kalmbacher, Colin. «AOC's Grilling of Michael Cohen Was What Led to NY AG's Fraud Case Against Trump Businesses, Eric Trump» (en anglès), 24-08-2020. [Consulta: 25 agost 2020].